ગુરુ શબ્દ સાચો છે-પવિત્ર છે, પરંતુ સાચો ગુરુ ક્યાં? સદ્‌ગુરુનાં લક્ષણો શ્રીમદ શંકરાચાર્યના શબ્દો દ્વારા જાણીએ. ‘જે શ્રોત્રિય, બ્રહ્મનિષ્ઠ, અતિશય શાંત, સમદૃષ્ટિવાળા, મમતારહિત, અહંકાર વિનાના, સુખ-દુઃખ, રાગ-દ્વેષ વગેરે જોડકાં વિનાના, પરિગ્રહ રહિત, કોઈની દરકાર વિનાના, પવિત્ર, ચતુર અને દયારૂપ અમૃતના સાગર હોય તે જ ગુરુ તરીકે યોગ્ય છે.’ આ ગુણોમાંનો એક પણ ગુણ ન હોય તેને ‘સદ્‌ગુરુ’ નહીં ‘કરુગુરુ’ કહેવાય! (કોઈનું કરી નાખનાર.)